**Pastel de Primăvară**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastel de Primăvară

A înflorit, în colţul curţii, liliacul

Şi-n aer, parfumul s-a împrăşiat,

Şi pajiştea în verde s-a-mbrăcat;

În lan de grâu s-aude pitpalacul

Iar pe câmpie, totu-i de-admirat.

În aerul cel proaspăt’nmiresmat

De cum în zori apare dimineaţa,

Pluteşte-un puls chemând viaţa,

Căci codru-n freamăt deşteptat,

Spre soare-ntoarce-nfrunzit faţa.

Şi-atâtea flori, aduce primăvara

Cu-a ei prezenţă falnică şi gravă,

Ce primeneşte vesela dumbravă!

Şi de cu zori de zi şi până seara,

Se-mprăştie mireasma lor suavă.

Sus, pe ceru-albastru-n miazăzi

Apar în şir, pe bolta-i de cristal,

În cânturi veseli, ca la carnaval

Cocori ce glăsuiesc, spre-a auzi

Strigându-şi cantecul lor în aval.

Ei vin iarăşi, în patria lor dragă,

Unde venirea lor aduce bucurie

De peste mări şi ţări cu voioşie;

La noi natura pare că e-ntreagă,

Cu dimineţi, în cânt de ciocârlie!

Un farmec dulce liniştit pluteşte

Născând în inimi dorul de-a trăi,

L-atâtea lucruri de-a putea privi

Sub grija scumpă care aminteşte,

Cum păsările-n cânt ne pot grăi.

Ne-aduc aminte, că aici l-e ţara

În care cuiburi, îşi pot construi,

C-aici ele menirea îşi pot împlini,

Şi înţeleg, când vine primăvara

Că Dumnezeu, toate le-orândui.

Flavius Laurian Duverna